Decizia luată de Poli Iași înaintea meciului crucial din ultima etapă a play-out-ului
Poli Iași va înfrunta Petrolul Ploiești în ultima etapă din play-out, duminică, de la ora 21:30. Meciul poate fi decisiv pentru moldoveni.
Înaintea ultimei etape din play-out, Poli Iași ocupă locul 14, care duce la baraj, cu 24 de puncte, două peste ultimele clasate Dinamo și FC U Craiova. În funcție de rezultatul cu Petrolul și de rezultatele contracandidatelor, moldovenii au trei variante: fie se salvează, fie merg la baraj, fie retrogradează direct.
Intrare liberă la Poli Iași - Petrolul, în ultima etapă din play-out
Pentru a le oferi un imbold fotbaliștilor lui Tony, Poli Iași a decis să lase intrarea liberă pe Stadionul Emil Alexandrescu pentru meciul cu Petrolul.
"Bilete gratuite pentru meciul campionatului. CU TOȚII, ÎN ALB-ALBASTRU, PE STADION! Poli Iași – Petrolul Ploiești este programat duminică, 12 mai, la ora 21.30. Programul mijloacelor de transport public va fi prelungit!
Pentru ca echipa noastră să vă simtă aproape, vă rugăm să purtați, la meci, articole vestimentare în culorile Politehnicii, alb-albastru!", a transmis Poli Iași.
- Pentru a evita retrogradarea directă, Poli Iași are nevoie de un egal în meciul cu Petrolul.
Programul în ultima etapă din play-out (toate meciurile se joacă duminică, de la 21:30)
- Dinamo - UTA Arad
- Oțelul Galați - FC Botoșani
- FC Voluntari - Universitatea Cluj
- Poli Iași - Petrolul
- FC U Craiova - FC Hermannstadt
Clasamentul din play-out-ul Ligii 1 cu o rundă înainte de final
Urmăriți SPORT.RO și pe Google News